Publication: Magyar Közlöny
Issue: MK-2000-35 (Year: 2000, Number: 35)
Era: 1990-2004
Section: kihirdetéséről szóló 1997. évi XLIX. törvényben szabályozottak szerint, az Amerikai Egyesült Államok Fegyveres
Paragraph Index: 243

(2) A NATO FORM 302, AE FORM 302—1, HU FORM 302 típusú okmányok hátlapján a „Vámszervek bejegyzése” rovat a kiléptető/beléptető határvámhivatal feljegyzésére szolgál, amelyen a NATO okmány elfogadása után a kiléptetést/beléptetést, illetve — amennyiben a vámkezelést a beléptető/kiléptető határvámhivatal végzi — a vámkezelés megtörténtét a „Vámszervek bejegyzése” rovatban igazolja. A kiléptető vámhatóság a kiviteli irányú vámkezelés tényével érkező NATO okmány 2. számú példányát fénymásolja és nyilvántartása mellékleteként kezeli. Amennyiben a belföldi forgalom számára történő vámkezelést a beléptető határvámhivatal végzi, a NATO okmány 4. számú példányát nyilvántartása mellékleteként kezeli. Tranzitszállítmányok esetében a 4. számú példány megfelelő jelölésű példánya a beléptető/kiléptető határvámhivatal nyilvántartásának mellékleteként szolgál.

Source: https://magyarkozlony.hu/hivatalos-lapok/0bc2b5084efe8306cf1cad7c13c1586fb0391eb3/dokumentumok/7ec334f27f82ddb384cbdc3183c2d80393301f88/letoltes